ఇస్లామాబాద్, మే 30: కుల్భూషణ్ జాదవ్ విషయంలో పాక్ నుంచి మరో కుయుక్తి! తమ దేశంలో ఇటీవల జరిగిన ఉగ్రవాదుల దాడుల గురించి జాదవ్ తమకు ‘అత్యంత కీలకమైన సమచారం’ ఇచ్చాడని పాకిస్థాన్ పేర్కొంది. ఈ మేరకు విదేశీ వ్యవహారాల అధికార ప్రతినిధి నఫీజ్ జకారియా మంగళవారం డాన్ న్యూస్కు ఇచ్చిన ఇంటర్వ్యూలో తెలిపారు. అయితే జాదవ్ ఇచ్చిన సమాచార వివరాలను మాత్రం ఆయన వెల్లడించకపోవడం గమనార్హం. కాగా జాదవ్.. తమ దేశంలో గూఢచర్యం నెరిపాడనేందుకు తమ వద్ద తగిన ఆధారాలున్నాయని పాక్ అటార్నీ జనరల్ అష్తర్ అసాఫ్ పేర్కొన్నారు. దేశ భద్రతరీత్యా వాటిని వెల్లడించలేమని, ఐసీజే ఎదుట పొందుపర్చుతామన్నారు.
islamabad, mee 30: kulbhushan jadav vishayamlo pak nunchi maro kuyukti! tama desamlo iteevala jarigina ugravaadula daadula gurinchi jadav tamaku ‘atyanta keelakamaina samachaaram’ ichadani pakisthan perkondi. ee meraku videshee vyavahaaraala adhikara pratinidhi nafeej jakaria mangalavaaram dan nyoosku ichina interviewlo telipaaru. ayithe jadav ichina samachara vivaraalanu maatram aayana velladinchakapovadam gamanarham. kaga jadav.. tama desamlo goodacharyam neripaadanenduku tama vadda tagina aadhaaraalunnaayani pak atarni janaral ashtar asaf perkonnaru. desha bhadratareetyaa vaatini velladinchalemani, icg eduta ponduparchutaamannaaru.